b'\n_START_ARTICLE_\nSamsung Life Insurance\n_START_PARAGRAPH_\nSamsung Life Insurance (koreansk: \xec\x82\xbc\xec\x84\xb1\xec\x83\x9d\xeb\xaa\x85, KRX: 032830 ) er et sydkoreansk multinationalt forsikringsselskab med hoveds\xc3\xa6de i Seoul i Sydkorea. Det er et datterselskab til Samsung. Virksomheden er det st\xc3\xb8rste forsikringsselskab i Sydkorea og en Fortune Global 500 virksomhed._NEWLINE_Samsung Lifes kerneprodukter inkluderer livs- og sundhedsforsikringer og livrente. Samsung Life var et unoteret selskab da det blev grundlagt i 1957 i maj 2010 blev selskabet b\xc3\xb8rsnoteret. B\xc3\xb8rsnoteringen var den st\xc3\xb8rste i Sydkoreas historie og gjorde Samsung Life til et af de mest v\xc3\xa6rdifulde selskaber i Sydkorea, m\xc3\xa5lt p\xc3\xa5 aktiernes markedsv\xc3\xa6rdi. Hoveds\xc3\xa6det ligger overfor Namdaemun, en historisk port i hjertet af Seoul.\n_START_SECTION_\nHistorie\n_START_PARAGRAPH_\nFra begyndelsen i 1957 voksede virksomheden hurtigt og opn\xc3\xa5ede en ledende markedsposition efter 18 m\xc3\xa5neder. Siden da har Samsung Life Insurance holdt sin markedsposition. Efter at virksomheden blev en del af Samsung-konglomeratet i 1963 opn\xc3\xa5ede den en v\xc3\xa6kstperiode._NEWLINE_I 1986 \xc3\xa5bnede selskabet repr\xc3\xa6sentationskontorer i New York og Tokyo. Der blev etableret udenlandske aktiviteter i Thailand i 1997 og Kina i 2005. I 2006 var den det f\xc3\xb8rste sydkoreanske forsikrringsselskab der n\xc3\xa5ede en oms\xc3\xa6tning p\xc3\xa5 100 mia. Won. 12. maj 2010 blev Samsung Life Insurance b\xc3\xb8rsnoteret.'